tomron87/hebrew-wikipedia-sentences-corpus huggingface dataset:
ב-1972. כאשר הצוללת שטה בעומק של כ-120 מטר במרחק של כ-800 מייל מניופאונדלנד, פרצה דליקה בשני תאים של הצוללת.
28 מאנשי הצוות נשרפו למוות.
הצוללת ביצעה עליית חירום על פני הים.
ספינות מלחמה סובייטיות שהיו באזור הגיעו לעזרתה וחילצו את הצוות מהצוללת אל סיפונם.
אבל 12 מלחים מצוות הצוללת נלכדו בחדר הטורפדו עקב השרפה.
בגלל נזקי השרפה לא היה ניתן להגיע אל החדר ואפשרות יחידה לחלץ אותם הייתה לחתוך חלק מדופן הצוללת.
אבל היות שחדר הטורפדו נמצא מתחת לקו המים, לא היה ניתן לבצע את הפעולה בלב ים.
לכן המלחים חולצו מהחדר רק כאשר הצוללת הגיעה (בגרירה) לנמל סברומורסק.
הם היו לכודים בתוך החדר במשך 24 ימים ללא אור, חימום עם מעט מאוד מים וכמעט ללא מזון.
הצוללת שופצה והוחזרה לשירות כעבור 9 חודשים.
חקירת הסיבה לדליקה הגיעה למסקנה כי שמן ממערכת הידראולית שנשפך על מסנן חם גרם לשרפה.
משגר הקיסטלר K-1 , היה אמור להיות משגר בעל שני שלבים, בעל יכולת שימוש חוזר שהיה בפיתוח מסחרי בחברת Rocketplane Kistler.
הוא תוכנן לבצע מגוון רחב של משימות, כולל שליחת מטען למסלול לווייני נמוך, שליחת מטען למסלולים גבוהים יותר, הצגת יכולות טכנולוגיות, שיגור מטען מסחרי לחלל, אספקת מטען לתחנת החלל הבינלאומית, חילוץ ועוד.
לאחר שלא הצליחו הגורמים שהיו אמורים להוביל את הפרויקט להגיע להסכמים פיננסיים ראויים, הודיעה נאס"א באוקטובר 2007 כי היא מפסיקה את מימון הפרויקט.
K9 Web Protection היא תוכנת סינון אינטרנט מבית היוצר של חברת Blue Coat Systems.
התוכנה מאפשרת חסימת קטגוריות תוכן שונות או חסימת הגישה לאינטרנט בשעות מסוימות.
התוכנה היא תוכנה חינמית המיועדת לשימוש ביתי.
עבור כל מחשב מונפק רישיון נפרד.
מטרתה הראשונית של התוכנה היא לצורך בקרת הורים, אולם ישנם המשתמשים בה עבור חסימת עצמית עבור חסימת תכנים מסוימים כמו גם וירוסים או תוכנות זדוניות.
התוכנה מבצעת סינון ברמת התוכנה, במחשב המקומי, וזמינה בעיקר למחשבים המפעילים את מערכת ההפעלה Windows.
ביום ה-1 באוגוסט 2016 החברה נמכרה לsymantec, והיא המשיכה לתמוך במוצר.
החל מ30 ליוני 2019, הופסקה התמיכה בתוכנה, ויותר לא ניתן להוריד אותה או להתקינה.
K-219 הייתה צוללת גרעינית בצי הסובייטי מסדרת Navaga (לפי קוד דיווח נאט"ו: Yankee I) שנשאה טילים בליסטיים עם ראשי נפץ גרעיניים.
היא נשאה 16 טילים בליסטיים מסוג R-27 וצוידה על פי הערכות ב-34 ראשי קרב גרעיניים.
K-219 הייתה מעורבת במה שהפך להיות אחד האירועים הכי שנויים במחלוקת בתאונות צוללות במלחמה הקרה.
ביום שישי, 3 באוקטובר 1986, בעוד הצוללת בת 15 השנים מבצעת סיור באוקיינוס האטלנטי מרחק של כ-1,090 קילומטרים מברמודה, התרחש פיצוץ ובעקבותיו שרפה בצינור הטיל.
כיסוי פתח הטיל כשל, ובכך דלפו מי ים לתוך צינור הטיל ונוצרה תגובה כימית כאשר הם באו במגע עם הדלק הנוזלי שבטיל.
על אף שלא הייתה התייחסות רשמית מעולם, מספר מקורות טוענים כי הסובייטים אמרו שהדליפה נגרמה בעקבות התנגשות עם צוללת USS אוגוסטה של צי ארצות הברית.
אוגוסטה בהחלט פעלה בקרבת הצוללת הסובייטית, אך גם צי ארצות הברית וגם מפקד ה-K-219, איגור ברטינוב, שללו שהייתה התנגשות.
K-219 כבר חוותה בעבר אירוע דומה, אחד מצינורות הטילים שלה כבר נוטרל ונאטם בריתוך.
הוא נאטם באופן קבוע לאחר שמי ים שחדרו לצינור גרמו לתגובה כימית במגע עם הדלק שבטיל וכתוצאה מכך נגרם פיצוץ.
זמן קצר לאחר השעה 05:30 זמן מוסקבה, מי ים דלפו לתוך סיילו מספר 6 בצוללת K-219, נוצרה תגובה עם הדלק שבטיל שיצרה חומצה חנקתית.
קצין הנשק בצוללת, אלכסנדר פטרצקוב, ניסה להתמודד עם האירוע על ידי פתיחת כיסוי הצינור ופריקת הטיל לים.
בשעה 05:32 התרחש פיצוץ בסיילו 6. שאריות הטיל ושני ראשי הקרב הגרעיניים שלו נפלטו לים.
מאמר שנכתב ב-Undersea warfare על ידי איגור קורדין, קצין המבצעים של K-219 בזמן התקרית ולוטננט ווין גרסדוק מצי ארצות הברית, מתאר את מה שהתרחש לאחר הפיצוץ:
שני מלחים נהרגו מיד בפיצוץ, והשלישי מת זמן קצר לאחר מכן משאיפת גז רעיל.
בעקבות פרצה בגוף הצוללת, החלו לזרום מי ים לתוך כלי השיט והצוללת החלה לשקוע במהירות מעומק של 40 מטרים לכ-300 מטרים.
אטימת כל התאים בצוללת בשילוב הפעלה של משאבות מים בתאים שנפגעו אפשרו לייצב את עומק הצוללת.
25 מלחים נלכדו בתאים שנאטמו, ורק לאחר התייעצות של הקפטן עם מומחים, ניתנה הוראה לקצין ההנדסה לפתוח את הצוהר ולהציל את 25 המלחים הלכודים.
על אף שהכור הגרעיני היה צריך לכבות אוטומטית, הדבר לא קרה.
סרגיי פרמינין בן ה-20 התנדב לכבות את הכור.
תוך שימוש במסכת גז הוא הצליח לכבות את הכור.
יחד עם זאת, שרפה גדולה פרצה בתוך התא והעלתה את הלחץ.
כאשר פרמינין ניסה להגיע לחבריו בצד השני של הדלת, הבדלי הלחצים מנעו ממנו להצליח ולפתוח את הדלת, והוא מת בתא הכור כתוצאה מחנק.
כאשר הכור נמצא במצב בטוח, ועם מספיק יציבות על מנת לעלות לפני השטח, קפטן ברטינוב העלה את הצוללת בעזרת כוח מצברים בלבד.
הוא קיבל הנחיה לגרור את הצוללת על ידי אוניית משא סובייטית לנמל הבית של הצוללת ב-Gadzhiyevo, מרחק 7,000 קילומטרים ממקום הצוללת.
ניסיונות הגרירה כשלו, לאחר שכמויות משמעותיות של גז רעיל דלפו לתוך תאים נוספים, ברטינוב הורה לצוות בניגוד להוראות, להתפנות מהצוללת ולעבור לאוניית המשא, אך הוא עצמו נשאר על סיפון ה-K-219.
מוסקבה הביעה חוסר שביעות רצון מתפקודו של קפטן ברטינוב והורתה לולרי סנקני, קצין האבטחה של הצוללת, לתפוס פיקוד ולהעביר את הצוות ששרד בחזרה לצוללת ולחזור לפעילות.
לפני שהצוות הספיק לבצע את הפקודות הגיעה הצפת המים לגובה שלא ניתן להתגבר עליה, וב-6 באוקטובר 1986 טבעה הצוללת K-219 לעומק 6,000 מטרים.
כל ארסנל הנשק הגרעיני של הצוללת אבד עם טביעתה.
ב-1988 ספינת מחקר סובייטית מיקמה את עצמה מעל הריסות הצוללת וגילתה כי הצוללת נשברה לשתיים.
כמה צינורות טילים היו פתוחים, והטילים ביחד עם ראשי הקרב הגרעיניים שלהם לא אותרו.
לפרמינין הוענק עיטור הכוכב האדום על אומץ ליבו באבטחת הכור.
ברטינוב הואשם בהזנחה, חבלה ובגידה.
הוא מעולם לא נכלא, אך חיכה למשפטו ביקטרינבורג.
ב-30 במאי 1987, שר ההגנה סרגיי סוקולוב שוחרר מתפקידו כתוצאה מתקרית מתיאס רוסט והוחלף על ידי דמיטרי יאזוב; האישומים נגד ברטינוב בוטלו.
באירוע היו 6 הרוגים, כולם מצוות הצוללת.
4 מהם מתו ביום התקרית ב-3 באוקטובר 1986, והשניים הנותרים מתו בשלב מאוחר יותר כתוצאה מבעיות בריאותיות הקשורות לתקרית.
K-431 (במקור K-31) הייתה צוללת גרעינית בצי הסובייטי אשר קרתה בה תאונה גרעינית ב-10 באוגוסט 1985. בזמן תדלוק הצוללת בולדיווסטוק.
בזמן התדלוק התרחש פיצוץ ובו נהרגו עשרה בני אדם ו-49 נפגעו מהקרינה הגרעינית.
טיים מגזין הגדיר את התאונה כאחד מהאסונות הגרעיניים החמורים בעולם.
K-431 הושלמה ב-1965 כיחידה K-31, צוללת מסדרת אקו 2 בעלת שני כורים גרעיניים, כל אחד מהם בעל יכולת יצור של 70 מגה-וואט אשר עושים שימוש ב-20% אורניום מועשר כדלק.
ב-10 באוגוסט 1985 הצוללת תודלקה בבסיס הצי הסובייטי ליד ולדיווסטוק.
לאחר התדלוק, הוחלף מכסה מכל הכור.
המכסה הונח לא נכון והיה צורך להרימו שוב כאשר מוטות הבקרה מחוברים.
כדי למנוע מהמכסה להתרומם יותר מדי - הייתה קורה ייעודית, אך הקורה לא הונחה נכון והמכסה עם מוטות הבקרה הורם גבוה מדי.
בשעה 10:55 התרחש הפיצוץ, הפיצוץ הרס את המכונות, יצר חור בגוף הצוללת, והרס חלקית את צריף התדלוק.
בעקבות הפיצוץ פרצה שרפה שכובתה לאחר 4 שעות.
לאחר מכן החלה הערכה לזיהום רדיואקטיבי.
רוב הנשורת הרדיואקטיבית נפלה במרחק של בין חמישים למאה מטרים מהצוללת, אך ענן של גז רדיואקטיבי וחומר חלקיקי הגיע למרחק של שישה קילומטרים צפונית-מערבית לצוללת.
הערכות ראשוניות של שחרור החומרים הרדיואקטיביים היו 74 בקרל (2 Mci) של גזים אצילים ו-185 בקרל (5 Mci) של תוצרי ביקוע גרעיני אחרים, אך רובם היו איזוטופים.
ככל הנראה, עשרה אנשי צוות נהרגו כתוצאה מהפיצוץ עצמו ולא מפגיעות הקשורות לקרינה.
פגיעות קרינה אותרו אצל ארבעים ותשעה אנשים, כאשר עשרה מהם פיתחו תסמונת קרינה חריפה והם כללו בעיקר כבאים.
מתוך 2,000 האנשים שהיו מעורבים בפעולות הניקיון, 290 מהם נחשפו לרמות גבוהות של קרינה.
הפסולת שנאספה בפעולות הניקיון אוחסנה באתרי הטמנה זמניים.
בגלל הקצב המהיר של פירוק החומרים ופעולות הניקיון, חלק ממתקני הנמל חזרו לפעילות ארבעה ימים לאחר הפיצוץ.
חודשיים לאחר התאונה ירדו רמות הקרינה במים, ו-5–7 חודשים לאחר התאונה רמות הקרינה נחשבו לתקינות בכל אזור הרציף.
הצוללת הפגועה נגררה ל-Pavlovsk Bay ונקשרה שם.
K-56 הייתה צוללת גרעינית מפרויקט 675 (על פי קוד דיווח נאט"ו: צוללת מסדרת אקו 2) של הצי הסובייטי.
היא הוכנסה לשירות בצי האוקיינוס השקט.
ב-13 ביוני 1973 השלימה הצוללת מבחני שיגור לטילי שיוט מסוג SS-N-3 Shaddock בים יפן והייתה בדרכה חזרה לנמל בליווי אוניית הטילים הסובייטית Vladivostok.
על סיפון הצוללת היו 36 אורחים: קצינים, טכנאים אזרחיים מסנקט פטרבורג וצוות מהצוללת האחות K-23, כולם שהו במדור השני בצוללת.
בשעה 01:00 בערך, צוות הניווט הבחין באמצעות המכ"ם במגע על פני המים כ-75 קילומטרים קדימה, אשר נע לעברם במהירות 9 קשר.
מאחר שזה היה המגע היחיד והואיל ויעברו כמעט שעתיים עד שהצוללת והעצם יהיו קרובים אחד לשני, הקפטן לא היה מודאג.
המכ"ם של הצוללת עבד בעוצמה מלאה במשך כל היום לטובת טילי השיוט והיה זקוק לתחזוקה, מצב אשר דרש להעביר אותו "המתנה חמה".
הקפטן נתן אישור לטפל במכ"ם והסתמך על תצפיות לזיהוי סכנות.
שעתיים מאוחר יותר, המכ"ם הופעל מחדש וזוהו מיד 4 עצמים.
3 דקות לאחר מכן, התצפיות זיהו את אורות הניווט של הספינות.
הקפטן הורה על פעולת התחמקות, אך שתי דקות מאוחר יותר, ספינת המחקר Academician Berg ששטה במהירות 9 קשר, פגעה ב-K-56 ויצרה בה חור בגודל 4 מטרים במדור הראשון והשני.
הקצינים במדור השני סגרו את הדלתות האטומות למים במטרה למנוע את הצפת המדורים.
כאשר מי הים הגיעו לסוללות, רבים מהקצינים והאזרחים במדור השני נהרגו מגז כלור.
22 המלחים במדור הראשון הצליחו להשתלט על ההצפה ושהו בכיס אוויר עד שהקפטן על עם הצוללת וייצב אותה על שרטון.
ביום למחרת, ספינות הצלה הרימו את הצוללת מהשרטון וגררו אותה לנמל.
ועדת החקירה קבעה כי ההתנגשות של Academician Berg עם K-56 הייתה "תאונת ניווט עם תוצאות חמורות".
בתאונה נהרגו 27 אנשים: מומחה אזרחי, 16 קצינים, 5 נגדים ו-5 מלחים.
K-8 הייתה צוללת גרעינית מסדרת נובמבר של הצי הצפוני אשר טבעה ב-12 באפריל 1970 במפרץ ביסקאיה, כשעל סיפונה כלי הנשק הגרעיניים שלה.
שרפה שפרצה ב-8 באפריל נטרלה את הצוללת והיא נגררה בים סוער.
52 אנשי צוות נהרגו בניסיון להציל את כלי השיט מטביעה.
1960 - אובדן נוזל קירור
ב-13 באוקטובר 1960, במהלך פעילות בים ברנץ, התרחשה פריצה בצינור גנרטור הקיטור וכתוצאה מכך אבד נוזל קירור.
בעוד הצוות פעל לאספקת חירום של מי קירור לכור במטרה למנוע התכה של הכור, דלפו כמויות גדולות של גז רדיואקטיבי וזיהמו את כלי השיט.
רמת הרדיואקטיביות לא הייתה ידועה מכיוון שציוד המדידה לא היה מסוגל למדוד בקנה מידה כה גדול.
שלושה מאנשי הצוות סבלו מנזקי קרינה הנראים לעין, ורבים מאנשי הצוות נחשפו לרמות קרינה של עד 2 Sv.
1970 - השרפה במפרץ ביסקאיה
במהלך תרגיל צבאי ימי גדול שנערך ב-8 באפריל 1970 סבלה K-8 משריפות בשני מדורים בו זמנית.
השרפה התפשטה במערכת האוורור בעקבות קצר חשמלי במדורים 3 ו-7, בזמן שהצוללת הייתה בעומק 120 מטרים.
הקפטן הורה לכל הצוות לנטוש את הצוללת אך ביטל את הפקודה ברגע שהגיעה גוררת.
52 אנשי צוות, כולל הקפטן סוולוד בסינוב עלו בחזרה על הצוללת שנגררה, אך זו טבעה בים הסוער בזמן שנגררה במפרץ ביסקאיה שבאוקיינוס האטלנטי.
היה זה האובדן הראשון של צוללת גרעינית סובייטית.
8 אנשי צוות כבר נהרגו בעקבות נעילת מדורים מסוימים למניעת ההצפה והתפשטות האש.
כל אנשי הצוות שעלו בחזרה נהרגו כתוצאה מהרעלת פחמן דו-חמצני והצפות במהלך 80 השעות בהן שהתה במזג אוויר סוער.
K-8 טבעה ושקעה לעומק 4,680 מטרים, כאשר מתוך 24 הטורפדו שהיו על סיפונה ארבעה נשאו ראשי נפץ גרעיניים.
K-1 הייתה צוללת מסדרה K של הצי הסובייטי ששירתה במהלך מלחמת העולם השנייה.
K-1 הוצבה בצי הצפוני לפני תחילת המלחמה.
מיכאל אבגוסטינוביץ היה מפקד הצוללת החל מתחילת מלחמת העולם השנייה ועד לאביב 1943. הצוללת יצאה מהבסיס ב-5 בספטמבר 1943 ומאז נעלמו עקבותיה, הסיבה לאובדן לא ידועה, ככל הנראה היא הוטבעה באזור נוביה זמליה על ידי צוללת גרמנית..
לפני טביעה רשמה הצוללת הצלחה בהנחת מוקשים.
בסך הכל הטביעה הצוללת 11 כלי שיט בעזרת שימוש במוקשים.
ב-11 באוגוסט 1942 נפגעה הצוללת ממוקש ימי אך הצליחה לחזור לנמל ב-14 באוגוסט.
K2 פנתר שחור (בהנגול: K2 '흑표 באנגלית: K2 Black Panther) הוא טנק מערכה מתוצרת יונדאי רוטם הדרום קוריאנית המופעל בידי הצבא הקוריאני.
ה-K2 הוא טנק מערכה מודרני ומתקדם.
יש לו שריון פסיבי מרוכב ומערכת הגנה אקטיבית, כמו כן, בשל הטופוגרפיה של קוריאה שהיא בעיקרה הררית ומיוערת, לטנק יכולת עבירות המאפשרת טיפוס מדרונות תלולים בזווית של עד 60 מעלות.
בנוסף לכך, מצויד הטנק בתותח מתקדם ומערכת בקרת ירי משוכללת, המאפשרים ירי לטווח מקסימלי של 10 ק"מ.
בעת תכנונו של הטנק נעשו מאמצים גדולים להקנות לטנק עבירות גדולה ככל האפשר, בשל הטופוגרפיה של קוריאה שהיא בעיקרה הררית ומיוערת, מה שיוצר קושי רב לתנועה של טנקים.
המזקו"ם המתקדם של הטנק, מאפשר לו להתגבר על בעיות אלו.
הטנק מונע על ידי מנוע דיזל מרכזי מדגם MTU MB-883 Ka500 המיוצר ברישיון בקוריאה הדרומית ומספק 1500 כוחות סוס.
בנוסף, לטנק יחידת עזר על בסיס טורבינת גז המספקת כ-400 כוחות סוס להנעת המערכות כאשר המנוע המרכזי לא בפעולה.
לטנק מזקו"ם, הידרו-פנאומטי, ובו כל גלגל מרכוב יכול להיות מבוקר בנפרד.
יכולת זו מאפשרת לטנק לשהות במגוון תנוחות, ולהטות עצמו לכיוונים מסוימים.
הדבר מקנה מספר יתרונות, המאפשרים הגדלת תחום זווית ההנמכה וה-הגבהה של התותח, בנוסף להקטנה ואף מניעת נסיעה על שיפוע צד.
מפתחי הטנק טוענים כי אחזקה של מזקו"ם זה קלה יותר ביחס למזקו"ם סטנדרטי.
לטנק יכולת ניידות מרשימה, הוא יכול לצלוח נהרות בעומק מקסימלי של ארבעה מטרים (עם הכנה), לפתח תאוצה ל-32 קמ"ש בפחות מתשע שניות, לטפס מדרונות תלולים בזווית מקסימלית של 60 מעלות ולטפס על מדרגה אנכית בגובה של 1.3 מטרים.
המיגון הפאסיבי של הטנק בנוי מחומרים מרוכבים מתקדמים, וגם בעל רכיבים ריאקטייביים.
לטנק מיגון משופע הפוך בחזית, מודולי מיגון עבים בחזית הצריח וגם לוחות שריון בגג, מקום שנחשב לחסר מיגון באופן מסורתי.
המיגון הוא מודולרי וניתן להחלפה בעת הצורך.
מיגונו הפאסיבי של הפנתר נחשב לדומה למיגון של האברהמס M1A2, הגרסה המתקדמת של טנק המערכה האמריקאי.
לטנק גם פלטות בזוקה (לוחות המיגון שמגנים על המזקו"ם) ומערכת הגנה כנגד איומי אב"כ (אטומי ביולוגי כימי).
ה-K2 מצויד בגלאי מכ"ם וגלאי לייזר שמתריעים לצוות כאשר הם מגלים קרינת מכ"ם אויב או לזירה על הטנק שלהם ומאפשרים להם לנקוט בתרגולת התחמקות, בהן לוחמה אלקטרונית שכוללת שיבוש מכ"ם ויצירת מיסוך עשן לשיבוש הלייזר.
בנוסף מצויד ה-K2 במכ"ם גל-מילימטרי שיכול לאתר איומים הנורים על הטנק, לאכן את הכיוון שלהם ולהתריע בפני צוות הטנק.
בעתיד מכ"ם זה ישתלב במערכת הגנה אקטיבית "קשה" (Hard-kill) שתהיה מסוגלת ליירט את האיום במעופו, לפני שהוא פוגע בטנק.
התקנת מערכת אקטיבית היא חלק מתוכנית השדרוג המתוכננת K2 PIP, ומערכת שכזו, הנקראת KAPS, נמצאת כעת בפיתוח על ידי קוריאה הדרומית.
סיאול הציגה בתערוכת ADEX 2021 את טנק ה-K2 עם מערכת מעיל רוח.
ובתחילת ספטמבר 2025 נחתם בתערוכת MSPO בפולין הסכם בין חברת רפאל מערכות לחימה מתקדמות לחברת יונדאי רוטם לשילוב המערכת בטנק
החימוש העיקרי של הטנק הוא תותח בעל קנה ארוך בן 55 קליברים (L55) בקוטר של 120 מ"מ, חלק קדח, עם תחמושת בת 40 פגזים מסוגים שונים.
לטנק מערכת טעינה אוטומטית, דומה לזו שקיימת בטנק הלקלרק הצרפתי, המאפשרת לו קצב אש של מעל 10 פגזים בדקה, היעילים לטווח מקסימלי של עשרה קילומטרים.
התותח ערוך לירי של תחמושת מגוונת הכוללת פגזים מסוגים שונים.
תחמושת יוצאת דופן שהטנק משתמש בה היא פגז ה-KSTAM (ראשי תיבות: Korean Smart Top-Attack Munition).
פגזים אלו הם פגזים נגד טנקים הפוגעים במהלך המעוף מעל למטרה.
כלומר אלו הם פגזי שגר ושכח מופעלי מטרה, אך אינם טילים מונחים כנגד טנקים.
לפגז המתקדם, מערכת ניהוג משלו, המשתמשת בארבעת הכנפונים של הפגז לייצוב.
בשלב הסופי של המעוף לעבר המטרה, מופעל מצנח המאט את מהירות הפגז ותורם לדיוק מקסימלי בפגיעה.
הטנק יכול לירות פגזים מסוג זה מתוך מחסה, והטווח האפקטיבי שלהם עומד על שמונה ק"מ.
החימוש המשני של הטנק, כולל מקלע כבד נגד מטוסים מדגם K6 בקוטר 12.7 מ"מ (0.5 אינץ') בעל תחמושת של 3,200 כדורים.
בנוסף אליו, ישנו מקלע 7.62 מ"מ בעל מלאי תחמושת של 12,000 כדורים.
הטנק מצויד במערכת בקרת אש דיגיטלית מודרנית המאפשרת עקיבה אוטומטית אחרי מטרות רכב קרבי משוריין נעות, וגם אחרי מסוקים הטסים בגובה נמוך.
מערכת זו גם מסוגלת לציין, לעקוב ולירות באופן אוטומטי ועצמאי על מטרות בגודל של רכב, ללא מעורבות של מפעיל אנושי.
לטנק מערכת זיהוי עמית-טורף מתקדמת.
בנוסף, לתותחן יש מערכת ראייה פנורמית, המאפשרת ראיית לילה, מערכת דימות תרמי ומד טווח לייזר.
גם למקלע הנ"מ הכבד של הטנק, ה-K-6 שנמצא על גג הצריח, יש מערכת אוטומטית ונפרדת לזיהוי עמית-טורף.
הוא סינגל שהוקלט על ידי הטרנסג'נדר הברזילאי פבלו ויטאר.
הסינגל יצא לאור ב-19 באפריל 2017, כסינגל השלישי מתוך אלבום הבכורה שלה, "Vai Passar Mal".
הסינגל צלח בברזיל בלבד, ובשאר העולם כמעט ולא נמכר או הושמע.
במצעד הרשמי של המדינה הצליח בשיאו להגיע למקום ה-78, ולהפוך לאחד מהשירים המצליחים ביותר של ויטאר באותו מצעד.
לאחר שהוציאה ויטאר שלושה סינגלים מן אלבומה הראשון, היא הודיעה ברשתות החברתיות כי באמצע אפריל 2017, עתיד לצאת הסינגל השלישי הרשמי מן האלבום, ובאותו זמן פרסמה גם את עטיפת הסינגל שבה היא נראית בחדר מלא בגביעים, ואותה עומדת במרכז.
ב-19 באפריל באותה שנה, הודיעה רשמית כי הסינגל יצא לחנויות ולספוטיפיי.
את השיר כתבו רודריגו גורקי, מפלדה, פבלו ביספו, והוא הופק על ידי גורקי שגם כתב את השיר.
בשנת 2020, נודע כי השיר חצה את רף 100 מיליון ההשמעות ברשת הזרמת המדיה ספוטיפיי.
הווידאו קליפ הנלווה שיצא לשיר מציג את ויטאר בזירת אגרוף, שם חברה נלחם נגד מתאגרפים אחרים.
בין לבין ניתן לראותה רוקדת בבגדים צמודים ופרואקטיביים שחושפים את גופה.
הווידאו קליפ כשמו "K.O." (נוקאאוט), עוסק באיגרוף.
את הקליפ ביים וצילם ג'ואו מונטריו.
נכון למאי 2018, מונה הצפיות שלו עולה על למעלה מ-300 מיליון צפיות, מה שהופך אותו לנצפה ביותר של ויטאר.
K.S.P היא רשת חנויות ישראלית, המונה, נכון לשנת 2025, 62 סניפים.
בתחילת דרכה מכרה החברה ציוד מחשבים, אולם היום מוכרת הרשת מוצרי צריכה נוספים, וחולשת על קטגוריות צריכה רבות.
הרשת נוסדה ב-13 בנובמבר 1994 על ידי השותפים זאב סורקין, יעקב פרילוק ועודד קורן שפתחו את החנות הראשונה בדירת חדר בחיפה (מקור השם KSP נעוץ בשמות משפחתיהם של שלושת מייסדי הרשת, קורן, סורקין ופרילוק), כאשר הם החלו בתור חנות מחשבים המייבאת רכיבי מחשבים לישראל.
מאוחר יותר פרש עודד קורן מהשותפות.
בהמשך החלו להרכיב ולמכור מחשבים בעצמם, ולאחר מכן אף למכור ציוד היקפי למחשבים.
ב-2010 החלה החברה להתרחב לתחומים נוספים, שאינם קשורים למחשבים.
בשנת 2018 רכשה החברה מרכז הפצה בטירת הכרמל, שהוא מבנה בן 14,000 מ"ר בסכום של 50 מיליון שקל על מנת להתרחב במכירות האינטרנטיות, שהחליף מרכז לוגיסטי קטן בהרבה שהיה בבעלותה לפני כן.
בזמן מגפת הקורונה העולמית שפרצה ב-2020 האתר הפך לפופולרי במיוחד והגדיל מכירותיו, עקב האפשרות לשלח ללקוחותיה את המוצרים, בשעה שהייבוא כמעט נסגר לחלוטין, והיו קשיים גדולים בייבוא חבילות מאתרים מחוץ לישראל.
הצמיחה של הרשת הביאה את בני המשפחה של המייסדים לעבוד בחברה, כך שאת הפיתוח העסקי והשיווק בחברה מוביל חתנו של פרילוק, אביחי שכטר, בנו של סורקין - רן סורקין - אחראי על הפיתוח הטכנולוגי ובתו של פרילוק היא עורכת דין במחלקה המשפטית של החברה.
באוגוסט 2025 מכרו הבעלים פרילוק וסורקין 30% מהבעלות בחברה - 13% לבית ההשקעות אלטשולר שחם, 10% למגדל ו-7% לבית ההשקעות מור.
המכירה נעשתה לפי שווי של כ-2.3 מיליארד ש"ח.
כיום בנוסף למחשבים וציוד היקפי, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה, וכן מוצרי חשמל כגון טלוויזיות, מכונות כביסה, מקררים ואף לגו, בשמים, ביגוד ספורט, שעונים ומוצרים לבית ולגן.
במהלך השנים הוקמו סניפים נוספים והרשת התרחבה ברחבי ישראל, ונכון לשנת 2025, מונה הרשת 62 סניפים - 5 מתוכם הם סניפים ללא מע"מ שממוקמים באילת.
בחלק מהסניפים יש מעבדות מחשבים, שם ניתנים שירותי תיקונים.
K-12 (מפורש: K through twelve, בעברית: הביטוי K-12 באנגלית מתייחס למבנה מערכת החינוך מגיל הגן ועד כיתה יב') הוא אלבום האולפן השני של הזמרת-יוצרת האמריקאית מלאני מרטינז.
האלבום יצא לאור ב-6 בספטמבר 2019, על ידי חברת התקליטים אטלנטיק רקורדס.
בריאיון למגזין בילבורד, מרטינז סיפרה היא סיימה להלקיט את אלבום אולפן השני שלה ושהיא תוציא אותו והאלבום יתלווה לסרט שהיא מתכננת להוציא במקביל.
בחודש פברואר 2019, פרסמה פוסט באינסטגרם בו היא כתבה כי האלבום צפוי לצאת בקיץ.
ב-15 במאי, הוציאה טיזר לאלבום.
ב-17 במאי, חשפה באינסטגרם את עטיפת האלבום.
כעבור כמה ימים חשפה מרטינז ברשתות החברתיות שהאלבום יצא ב-6 בספטמבר, ויכיל 13 שירים.
ב-7 בינואר 2020, הודיעה מרטינז בעמוד האינסטגרם שלה כי תוציא מיני-אלבום שיקרא After School,.
האלבום היה אמור הוא באביב 2020 אך יצא לבסוף ב-25 בספטמבר באותה השנה.
מרטינז חשפה בנוסף כי תכננה שני סרטים נוספים שליוו את צאת האלבומים.
לפני הכרזת האלבום הוציאה מרטינז את השיר "Lunchbox Friends".
לאחר מכן הכריזה מרטינז שהיא תוציא סינגלים שיווקים בהוצאה מוקדמת: "High School Sweethearts" וגם את "Strawberry Shortcake".
הם הופצו על גבי תקליטי ויניל שעזרו במכירות האלבום.
ב-6 בספטמבר, הוציאה מרטינז את הסרט של האלבום שנקרא "K-12", הסרט עצמו הופק על ידי מייקל קינן, ששיתף פעולה בעבר עם מרטינז בכמה רצועות באלבומים הקודמים שלה, קרי בייבי.
רצועה אחת, "Drama Club", נכתבה והופקה על ידי משתפי הפעולה התכופים של מרטינז, טים סומרס.
בהמשך נחשף האתר הרשמי של מרטינז בגרסה מיוחדת לאלבום בו כללה שירים מתוך האלבום עצמו.
הסרט עצמו הוא 95 דקות.
מרטינז חשפה כי השקיעה על הסרט עצמו כ-5–6 מיליון דולר.
כדי לקדם את האלבום, מרטינז יצאה ב-12 באוקטובר 2019, לסיבוב ההופעות השני שלה, "K-12 Tour", באירופה, צפון אמריקה.
מדינהתאריך יציאהפורמטגרסהחברת תקליטיםמקורעולם6 בספטמבר 2019תקליטור • תקליטור + DVD • תקליט • קלטת שמע • הזרמת מוזיקה • הורדה דיגיטליתסטנדרטיתאטלנטיק25 בספטמבר 2020סטרימינג • הורדה דיגיטליתדלוקס
K2-18b נמצא במרחק של 124 שנות אור מכדור הארץ.
כוכב הלכת התגלה באמצעות טלסקופ החלל קפלר, ומסתו גדולה פי שמונה ממסת כדור הארץ.
כוכב הלכת נמצא באזור ישיב, ומחקר משנת 2017 מלמד כי הוא ככל הנראה כוכב לכת דמוי ארץ בגודל סופר ארץ.
בשנת 2019 התגלתה כמות ניכרת של מים באטמוספירה שלו, כפי שעולה משני מחקרים בלתי מתואמים, שהתבססו על נתונים משולבים של תצפיות מטלסקופ החלל קפלר, טלסקופ החלל האבל וטלסקופ החלל שפיצר.
הוא כוכב הלכת החוץ-שמשי הראשון שנמצא באזור ישיב שהתגלו בו מים, ולמרות זאת, ככל הנראה, אין בו תנאים לקיום חיים.
עם זאת, בשנת 2023 מצאו חוקרים סימני חיים אפשריים בכוכב הלכת.
הממצאים לגבי כמות המים וההרכב האטמוספירי הובילו חוקרים להציע כי K2-18b עשוי להשתייך לסוג 'כוכב לכת מימן-אוקייני'.
בספטמבר 2023 זיהו חוקרים בעזרת טלסקופ החלל ג'יימס וב מולקולה בשם דימתיל סולפיד (Dimethyl sulfide), שנמצאת במים של K2-18b.
בכדור הארץ דימתיל סולפיד נוצרת רק על ידי אורגניזם חי בשם פיטופלנקטון.
עם זאת מחקרים שנעשו לאחר הגילוי הראשוני הראו, שניתן לייצר במעבדה דימתיל סולפיד גם ללא נוכחות אורגניזמים חיים.
באפריל 2025 פורסם כי קיומו של דימתיל סולפיד ב- K2-18b אושר, ונראה כי כמותו על פני כוכב הלכת גדולה פי 20 מאשר בכדור הארץ.
מחקרים שנעשו באמצעות טלסקופ החלל האבל, איששו תוצאות שהתקבלו בטלסקופים החלליים קפלר ושפיצר, ואפשרו מדידות נוספות של אטמוספירת הכוכב.
שני ניתוחים נפרדים של נתוני האבל פורסמו בשנת 2019, בהובלת חוקרים מאוניברסיטת מונטריאול ומיוניברסיטי קולג' לונדון (UCL).
שניהם בדקו ספקטרום של אור כוכבים העובר באטמוספירה של כוכב הלכת במהלך מעברים, וגילו כי ל-K2-18b יש אטמוספירת מימן-הליום עם ריכוז גבוה של אדי מים, שעשויים לנוע בין 0.01% ל-12.5%, עד בין 20% ל-50%, תלוי בסוגים ובכמויות הגזים האחרים שנמצאים באטמוספירה שלו.
ברמות ריכוז גבוהות של אדי מים, תיתכן אף אפשרות ליצירת עננים.
המחקר שבוצע בלונדון על ידי UCL פורסם ב-11 בספטמבר 2019 בכתב העת Nature Astronomy, והמחקר שבוצע על ידי אוניברסיטת מונטריאול פורסם יום קודם לכן.
בניתוח הנתונים במחקר של UCL, רמת הביטחון הסטטיסטית לגילוי המים גבוהה מאוד ועומדת על 99.97%.
זו התגלית הראשונה של מים בכוכב לכת חוץ-שמשי שנמצא באזור ישיב.
מים התגלו בעבר באטמוספירות של כוכבי לכת, אך רק באזורים בלתי ישיבים, כגון בכוכב הלכת WASP-17b ובאחרים.
אסטרונומים הדגישו כי גילוי מים באטמוספירה של K2-18b אינו אומר שכוכב הלכת מאפשר חיים, מכיוון שהוא ככל הנראה חסר כל משטח יציב או אטמוספירה שיכולה לתמוך בחיים.
בנוסף, כוכב הלכת מקיף ננס אדום פעיל מאוד, ולכן, ככל הנראה, הוא גם סופג קרינה בכמות מסוכנת לאפשרות של חיים.
עם זאת, מציאת מים באזור חוץ שמשי וישיב, מסייעת להבין כיצד נוצרים כוכבי לכת.
בשנת 2023 גילה טלסקופ החלל ג'יימס וב, ששוגר ב-2021, כי באטמוספירה של K2-18b יש הימצאות של מולקולות .
יחד עם זאת אין זה עדיין סימן לחיים כי המדידות של חומר זה מאד עדינה ועל כן נדרשות תצפיות נוספות כדי להגיע למסקנות.
גם טלסקופ החלל ARIEL, שמיועד לשיגור בשנת 2028, עשוי לגלות ממצאים חדשים.
שני הטלסקופים הללו יישאו מכשירים שנועדו לקבוע את הרכב האטמוספירות של גרמי שמים חוץ-שמשיים.
K-12 Tour הוא סיבוב ההופעות השלישי של הזמרת-יוצרת האמריקאית מלאני מרטינז.
סיבוב ההופעות החל ב-13 באוקטובר 2019, והיה עתיד להסתיים ב-26 ביוני 2020. אולם, בשל התפשטות נגיף הקורונה סיבוב ההופעות נעצר וחלק מהופעותיו בוטלו או נדחו.
בין היתר, סיבוב ההופעות יצא על מנת לקדם את אלבומה השני של מרטינז באותו השם, K-12.
תאריך עיר מדינה מיקום סיבה 17 במרץ 2020אנהייםארצות הברית House of Bluesמגפת הקורונה 19 במרץ 2020אוקלנד Fox Oakland Theater 20 במרץ 2020לאס וגאס Pearl Concert Theater 22 במרץ 2020דנוור Paramount Theater 23 במרץ 2020סולט לייק סיטי The Union 25 במרץ 2020סיאטל Paramount Theatre 26 במרץ 2020בויסי Revolution Center
(ראשי תיבות: Keep That Same Energy; בעברית: שמור על אותה האנרגיה) הוא אלבום האולפן השני של הזמרת-יוצרת האמריקאית טייאנה טיילור.
האלבום יצא לאור ב-22 ביוני 2018 על ידי חברות התקליטים GOOD Music ודאף ג'אם.
מדינהתאריך יציאהפורמטחברת תקליטיםמקורעולם22 ביוני 2018 (גרסה מקורית)הזרמת מוזיקה • הורדה דיגיטליתGOOD • דאף ג'אם9 בנובמבר 2018 (גרסה מקורית)תקליטור28 בנובמבר 2018 (גרס מקורית)תקליט
(בעברית: נוֹקְאָאוּט או מכת מחץ) הוא אלבום האולפן השישי של הזמרת-יוצרת הלטינית דנה פאולה.
האלבום יצא לאור ב-14 בינואר 2020, על ידי חברת התקליטים יוניברסל מיוזיק מקסיקו.
על האלבום הכריזה דנה פאולה בהפתעה, ברשתות החברתיות שלה.
עד הוצאת האלבום, הוציאה פאולה מיני-אלבום, סינגלים ואף השתתפה בספיישל טלוויזיוני של חג המולד, עד שלבסוף, בתחילת 2021 הודיעה כי אלבום האולפן השישי שלה ייצא לאור ב-15 בינואר.
את הסינגל הראשון מתוכו "Contigo", הוציאה ב-1 במאי 2020, על ידי חברת התקליטים יוניברסל מיוזיק מקסיקו.
הסינגל השני "Sola" יצא לאור ב-29 במאי 2020, על ידי חברת התקליטים יוניברסל מיוזיק מקסיקו.
את השיר כתבה פאולה ביחד עם סאק, אלה אלברטי, דני בלאו ומקגרגור ליאו והוא הופק על ידי מקגרגור ליאו.
האודיו הרשמי של השיר הועלה לערוץ היוטיוב של דנה פאולה ב-29 במאי 2020, ביום צאתו כסינגל.
בהמשך, הוציאה את "TQ Y YA", תוך שהוא זכה להצלחה רבה לה זכו קודמיו.
את הסינגל הרביעי "Me, Myself" היא הוציאה ב-10 בספטמבר 2020.
ב-30 באוקטובר 2020, הוציאה את הסינגל השישי "Friend de Semana".
ב-15 בינואר 2021, הוציאה את הסינגל השביעי "Calla tú".
מדינהתאריך יציאהפורמטחברת תקליטיםמקורעולם14 בינואר 2021תקליטור • תקליט • הורדה דיגיטלית • סטרימינגיוניברסל מיוזיק מקסיקו
קנת' נילסן (בנורווגית: Kenneth Nilsen; נולד ב-2 בנובמבר 1994), הידוע בשם הבמה K-391, הוא מפיק מוזיקלי נורווגי.
הוא ידוע בשל הסינגל "Ignite", שבו שיתף פעולה עם אלן ווקר, יולי ברגן וסונגרי , שהגיע למקום הראשון בנורווגיה.
נילסן התחיל את הקריירה שלו ב-2009, בשם הבמה קייאוסני (Keosni).
מאוחר יותר, הוא שינה את שם הבמה ל-KON-391. מאוחר יותר, הוא שינה את שם הבמה ל-K-391. הספרות 391 מסמלות את האותיות CIA לפי סדר האלף בית האנגלי.
ב-22 בדצמבר 2013, הוא הוציא, בשיתוף פעולה עם קורי פריזנהאן, את הסינגל "Dream Of Something Sweet".
ב-30 באפריל 2016, הוא הוציא את הסינגל "Earth".
ב-11 במאי 2018, הוציא, בשיתוף פעולה עם אלן ווקר, יולי ברגן וסינרי , את הסינגל "Ignite".
הסינגל זכה לשבחים מצד מבקרי המוזיקה.
הסינגל הגיע, בשיאו, למקום הראשון בנורווגיה, למקום הרביעי בפלנדריה, למקום החמישי בפינלנד, למקום החמישי בפולין, למקום ה-13 בשוודיה, ולמקום ה-28 במצעד שירי הדאנס/אלקטרוני.
השיר היה גרסה מחודשת לשיר של נילסן מ-2015, בשם "Godzilla"
ב-23 ביוני 2018, הוא הוציא גרסת רמיקס לסינגל "Tired" של אלן ווקר בשיתוף גאווין ג'יימס .
ב-1 באוגוסט 2018, הוא הוציא את אלבום האוסף הראשון שלו, Hello, World.
ב-16 בנובמבר 2018, הוא הוציא, בשיתוף פעולה עם וייקליף ז'אן, את הסינגל "Mystery".
ב-1 בדצמבר 2018, הוא הוציא גרסת רמיקס לסינגל "All Falls Down" של אלן ווקר בשיתוף נואה סיירוס ודיגיטל פארם אנימלס.
ב-30 בנובמבר 2018, הוא התארח יחד עם סופיה קרסון ו-CORSAK, בסינגל "Different World" של אלן ווקר.
השיר היה גרסה מחודשת לשיר של נילסן מ-2014 בשם "Sevje".
ב-14 בדצמבר 2018, הוא שיתף פעולה יחד עם אמילי הולוו, בסינגל "Lily" של אלן ווקר., שהוא הגרסה המחודשת לשיר של נילסן, "Flux" מתוך הסרטון "How To Make An Epic Rap Beat" בערוץ היוטיוב שלו.
ב-30 באוגוסט 2019, הוא הוציא, בשיתוף פעולה עם אלן ווקר, מרטין טונגבאג ומנגו, את הסינגל "Play".
הסינגל הגיע, בשיאו, למקום השני בנורווגיה, למקום התשיעי בצ'כיה, למקום ה-11 בפינלנד, למקום ה-25 בשוודיה, למקום ה-32 במצעד שירי הדאנס/אלקטרוני, למקום ה-44 באוסטריה, ולמקום ה-78 בשווייץ.
ב-6 במרץ 2020, הוא הוציא, בשיתוף פעולה עם אלן ווקר ואריקס, את הסינגל "End of Time".
ב-23 באוקטובר 2020, הוא הוציא, בשיתוף פעולה עם RØRY , את הסינגל "Aurora".
K/DA היא קבוצת קיי-פופ וירטואלית המורכבת מארבע דמויות שמקורן במשחק המחשב League of Legends ושמותיהן: אהרי, אקאלי, אוולין וקאי'סה.
הזמרות האמריקאיות מדיסון ביר, ג'אירה ברנס, וחברות (G) dle Mieon ו-Soyeon מספקות את הקולות של אוולין, קאי'סה, אהרי ואקאלי בהתאמה, אם כי לדמויות יש מספר מדובבות.
K/DA פותחה על ידי החברה שמאחורי ,Riot Games League of Legends, והוצגה באליפות העולם של League of Legends בשנת 2018 בביצוע חי של השיר הראשון שלהן, "Pop/Stars".
ההופעה החיה נעשתה בטכנולוגיית "מציאות רבודה".
הקליפ המוזיקלי של השיר שהועלה ליוטיוב הפך לוויראלי, ותוך פחות מחדש עמד על יותר מ-100 מיליון צפיות.
נכון לפברואר 2022 הקליפ הגיע ל-497 מיליון צפיות, ועמד בראש טבלת מכירות השירים הדיגיטליים העולמי בילבורד.
בהמשך, בשנת 2020 הוציאה K/DA מיני אלבום בשם All Out , שכלל 5 שירים חדשים כולל הסינגל "The Baddest" שזכה להפצה מוקדמת והשיר "More" שבשלב מאוחר יותר קיבל קליפ בעל יותר מ-140 מיליון צפיות נכון לפברואר 2022.
Riot יצרו את K/DA כדי לקדם את אליפות League of Legends בשנת 2018 ולמכור אופציות קוסמטיות במשחק לדמויות המקוריות עליהן מבוססת הלהקה.
K/DA זכתה לפופולריות וביקורת חיובית רבה בתוך קהל משחקי League of Legends ומחוצה לו.
השם "K/DA" מבוסס על מינוח במשחק ב-League of Legends שעוזר למדוד עד כמה שחקנים ושחקניות עזרו בקרבות לעומת כמה פעמים מתו.
היצירה של K/DA קרתה בחלקה בעקבות הרצון של Riot Games שבעתיד יראו את החברה שלהם כחברה המתעסקת במוזיקה".
טואה דאן, ראש אגף המוזיקה של Riot, אמר בראיון עם וראייטי כי "[K/DA] הייתה פרויקט המוזיקה הכי מושקע שעשינו אי פעם".
אהרי (מדובבת על ידי לורה פוסט, קולות שירה מסופקים על ידי Miyeon, נייאון, Haechan of nct, ג'יהיו, צ'ייאונג, Bekuh BOOM, ואניקה וולס) היא שועלה קוסמת בעלת תשעה זנבות, ואחת הדמויות הכי פופולריות ב-League of Legends.
בעולם של המשחק היא שייכת לגזע ה"ווסטאיה" המורכב מיצורי חיות הומאינואידים ובמקרה של אהרי שועל ווסטיין.
מעבר לזנב שלה הפרט האייקוני בעיצובה הוא כדור ההונאה הכחול-כסוף שלה.
לפי סיפור הרקע של הלהקה אהרי ייצרה את K/DA והיא אחת מהסולניות הראשיות יחד עם אוולין.
שיר הסולו שלה היה "I'll Show You".
אקאלי (מדובבת על ידי לורה ביילי וקריזיה באז'וס, קול שירה מסופק על ידי סויון ) היא מתנקשת נינג'ה המגיע מארץ בשם איוניה, בעבר היא הייתה חלק ממסדר הקינקוקו תחת המאסטר שלה שן.
לאחר שהייתה עדה לזוועות מלחמה שקרו שאיוניה נתקפה עליהן הגיב מסדר הקינקו באיפוק היא נטשה את המסדר על מנת להגן על המולדת שלה בעצמה.
ב-K/DA, אקאלי היא הראפרית של הקבוצה.
אקאלי היא גם חברה ב-True Damage, קבוצה וירטואלית נוספת שנוצרה על ידי דמויות League of Legends.
אוולין (מדובבת על ידי מארה ג'ונוט, קולות שירה מסופקים על ידי מדיסון ביר, בי מילר וקים פטרס) היא שד קדמונית וסדיסטית שלובשת צורות שמושכות אליה קורבנות ואז הורגת אותם.
ב-K/DA, אוולין משמשת כאחת מהסולניות הראשיות יחד עם אהרי.
שיר הסולו שלה היה "Villain".
קאי'סה (מדובבת על ידי נטשה לורינג , קולות שירה מסופקים על ידי Jaira Burns, Wolftyla, Aluna Francis ו- Bekuh BOOM )היא בת אדם מאזור שורימה שהתמזגה עם יצור מה Void מישור חלופי המחובר לעולם של League of Legend קאי'סה היא בתו של דמות אחרת במשחק, קסאדין, שאבד ל Void.
קאי'סה היא הרקדנית הראשית של K/DA ויש לה שיר סולו בשם "Drum Go Dum".
"K-pop" הוא שיר של הראפר האמריקאי טראוויס סקוט, הראפר הפוארטו ריקני באד באני והזמר הקנדי דה ויקנד.
השיר יצא לאור באמצעות קקטוס ג'ק רקורדס ואפיק רקורדס כסינגל המוביל מתוך אלבום האולפן הרביעי של סקוט, Utopia, ב-21 ביולי 2023. השיר נכתב לצד בוי-1דה, ג'האן סוויט ו-BNYX מ-Working on Dying, שהפיק את השיר לצד אילאנג'לו.
וידאו קליפ נלווה לשיר פורסם ב-21 ביולי 2023. בקליפ סקוט נראה באצטדיון כדורגל ריק ממותג במיתוג האלבום Utopia.
בנוסף, הוא רומז על סיבוב הופעות פוטנציאלי לתמיכה באלבום עם שילוט בו כתוב "Stadium Tour Rehearsal", כשהוא חולק מבט על שיתוף הפעולה שלו עם אייר ג'ורדן לנעלי ספורט.
באד באני נראה עושה את דרכו למועדון לילה, ודה ויקנד נראה נהנה מארוחה עם סקוט באחוזה מוקפת בנשים.
הקליפ כולל הופעות קמע של מת'יו ויליאמס, פארל ויליאמס וסיזה.
+ היסטוריית יציאות לאור עבור "K-pop" אזור תאריך יציאה פורמטים חברות תקליטים מקורות עולמי 21 ביולי 2023 תקליטור הורדה דיגיטלית סטרימינג תקליט ויניל קקטוס ג'ק אפיק ארצות הברית 25 ביולי 2023 רדיו להיטים עכשוויים אפיק רדיו קצבי עכשווי
ה-K136 Kooryong (ברומניזציה: K136 'Gu-ryong) היא מערכת ארטילריה רקטית מורחבת 36 דרום קוריאנית שהומצאה ופותחה בשנת 1981.
משגר הטילים המרובה K136 Kooryong 36 המורחב החל במחקר ופיתוח ב-1973 בסוכנות לפיתוח הגנה (ADD) כאמצעי תגובה למשגר רקטות מרובה "BM-21 122" מ"מ שברשותה של צפון קוריאה.
מאוחר יותר, הדגם המשופר K136A1, שהוסיף צינור שיגור מנירוסטה ומערכת הידראולית, הובא לצבא דרום קוריאה מ-1987 עד 1991, ורקטות K33 ו-K38 עם טווחים של 36 ק"מ ו-30 ק"מ פותחו ב-1988.
מערכת הנשק, שנקראת "קוריונג", תוכננה, נוסתה ויוצרה בקוריאה עבור ארטילריה ותותחנים בשטח.
צבא הפיליפינים ניהל משא ומתן עם ממשלת דרום קוריאה להעברת משגרי ה-"MLRS" שלו עבור גדודי ה-MLRS שהופעלו לאחרונה של גדוד הארטילריה של הצבא.
שלוש סוללות של "K136 Kooryong MLRS" מדרום קוריאה היו צפויות להימסר בשנת-2020. אף גם מסירת היחידות התעכבה מספר פעמים.
למשגר הרקטות המרובה יש 36 צינורות
והוא יורה רקטות K30 בעלות 130 מילימטר ו-K33 בעלות 131 מילימטר.
כמו כן, ישנם גם רקטות "K37" משופרות עם חומרי נפץ גבוהים לביצועים טובים יותר ורקטות "HE K37" מפוצלות מראש עם ראשי נפץ המכילים 16,000 כדורי פלדה.
המשגר נישא על המשאית "M809 series 5-ton 6×6 truck".
: ארבע סוללות בשווי של יחידות צפויות להימסר עם שלוש סוללות שיוקמו תחת צבא הפיליפינים ואחת תחת חיל הנחתים הפיליפיני.
שתי סוללות שהושגו באמצעות תרומה מדרום קוריאה.
On the Road היה סיבוב ההופעות השני של המוזיקאי הבריטי רוג'ר ווטרס, אשר החל במרכז האזרחי של פרובידנס, פרובידנס, ארצות הברית ב-14 באוגוסט 1987 והסתיים בארנה של ומבלי, לונדון, אנגליה ב-22 בנובמבר באותה שנה.
סיבוב זה נועד לקדם את אלבום האולפן השני שלו, Radio K.A.O.S.
שיצא לאור שלושה חודשים לפני כן, ב-15 ביוני.
במת ההופעה עוצבה על ידי מארק פישר, בה הציב מסכים עגולים, מערכת שמע קוואדרופונית ותא טלפון בו היה יכול הקהל להתקשר לווטרס בעת הופעתו ולהפנות אליו שאלות שונות.
לאחר סיבוב ההופעות הקודם שלו, הקים ווטרס את להקת הבלידינג הרט בנד, עמה כתב עיבודים שונים לשיריו ושירי פינק פלויד שנכתבו על ידו בלבד.
למרות זאת, עקב בקשה שהופנתה אליו באחת ההופעות באמצעות התא שהציב פישר, הבטיח כי בסיבובי ההופעות הבאים יבצע את השיר "Comfortably Numb", אשר נכתב על ידו ועל ידי דייוויד גילמור והופיע באלבום האולפן האחד עשר של פינק פלויד, The Wall.
בחלק מההופעות הופיעה הלהקה עם השיר "Tempted", אשר נכתב על ידי הקלידן פול קאראק בעת שהיה חבר בלהקת סקוויז.
שיר זה היה מעין הופעת חימום קצרה שבוצעה על ידי כל חברי הלהקה מלבד ווטרס.
בשלוש הופעות אירח ווטרס את הזמרת קלייר טורי, אשר ביצעה במקור את השיר "The Great Gig in the Sky" מתוך האלבום The Dark Side of the Moon של פינק פלויד.
רשימת שירים זו מייצגת את הופעתו של ווטרס בארנה של ומבלי, לונדון, אנגליה ב-22 בנובמבר 1987, וזו אינה מייצגת בהכרח הופעות אחרות שהתקיימו במסגרת סיבוב זה הופעות זה.
רוג'ר ווטרס – זמרה, בס, גיטרת קצב
אנדי פיירוות'ר לואו – גיטרת קצב, בס, קולות רקע
ג'יי סטפלי – גיטרה מובילה, קולות רקע
פול קאראק – קלידים, זמרה
דורין צ'נטר – קולות רקע
קייטי קיסון – קולות רקע
קלייר טורי – זמרה (בהופעות 8 ,37-38 בשיר "The Great Gig in the Sky")
(ביפנית: ) היא סדרת מאנגה יפנית שנוצרה על ידי האמן Kakifly .
הסדרה המקורית פורסמה במקור במגזין המאנגה Manga Time Kirara בין מאי 2007 לאוקטובר 2010 וסדרת ההמשך פורסמה בין אפריל 2011 ליוני 2012. מ-9 ביולי 2018 ואילך מתפרסמת סדרת ספין-אוף בשם "K-On!
עלילת הסדרה מתרחשת בבית הספר התיכון הפרטי לבנות סאקורגאוקה.
העלילה מתמקדת בתחילה בתלמידה יואי היראסאווה אשר מחליטה להצטרף למועדון המוזיקה.
על אף שבתחילה אין לה שום ניסיון בנגינה על כלי נגינה או בקריאת תווים, היא לומדת במהירות לנגן בגיטרה, והופכת בהמשך לגיטריסטית הראשית של הלהקה.
יחד איתה מצטרפות למועדון למוזיקה גם הבסיסטית מיו אקיאמה, המתופפת ריטסו טאינאקה והקלידנית טסומוגי קוטובוקי.
הארבעה מקימות יחד את הלהקה "זמן תה אחר הצהריים".
הנערות מבלות בתחילה זמן רב בתרגול, ובהמשך גם בהופעות באירועים של בית הספר.
על המועדון למוזיקה מפקחת המוזיקאית לשעבר סאוואקו ימאנקה אשר היא המורה למוזיקה ובמהלך השנה האחרונה שלהם בתיכון הופכת גם למורה שלהן.
במהלך השנה השנייה שלהם בתיכון מצטרפת למועדון הגיטריסטית אזוסה נאקאנו אשר צעירה מיתר הבנות במועדון למוזיקה.
לאחר השנה השלישית, יואי, מיו, ריטסו וטסומוגי מסיימות את לימודיהן בבית הספר התיכון ונרשמות לאוניברסיטה שם הם ממשיכות לנגן במסגרת המועדון למוזיקה של האוניברסיטה.
במועדון למוזיקה של האוניברסיטה הן מנגנות יחד עם שלוש סטודנטיות נוספות - אקירה וואדה, איימה יושידה וסאצ'י היישי.
במקביל, אזוסה ממשיכה לנהל את מועדון המוזיקה בשנה האחרונה שלה בבית הספר התיכון יחד עם אחותה הצעירה של יואי, וחבריה לכיתה יון סוזוקי, סומירה סאיטו ונאו אוקודה.
Shuffle" מתמקדת בדמויות חדשות בבית ספר תיכון אחר אשר קיבל השראה ממועדון המוזיקה של תיכון סאקורגאוקה.
הדמויות בסדרה זו כוללות את יוקרי סקאמה, קאדה שימיזו, מאהו סוואבה וריקו סאטו.
יואי היראסאווה - הגיבורה הראשית בסדרה והגיטריסטית הראשית והסולנית של הלהקה אשר מנגנת בגיטרה חשמלית.
יואי היא נערה חביבה וידידותית אך גם מגושמת ושכחנית.
מיו אקיאמה - הבסיסטית של הלהקה אשר נוטה להיות ביישנית ומופנמת.
יש לה פחד קהל ובהמשך היא כותב את רוב מילות שירי הלהקה.
ריטסו טאינאקה - המתופפת האנרגטית של הלהקה אשר לעיתים רבות אחראית לרומם את מצב הרוח של יתר חברות הלהקה.
טסומוגי "מוגי" קוטובוקי - קלידנית טובת לב אשר מגיעה ממשפחה עשירה.
אזוסה נאקאנו - גיטריסטית אשר צעירה בשנה מיתר חברות הלהקה.
מצטרפת בשלב מאוחר יותר למועדון למוזיקה.
נכתבה ואוירה במקור על ידי האמן היפני Kakifly.
המאנגה פורסמה במקור במגזין המאנגה Manga Time Kirara בין מאי 2007 לאוקטובר 2010 וסדרת ההמשך פורסמה בין אפריל 2011 ליוני 2012.
סדרת המאנגה יצאה לשווקים בארבעה כרכים בהוצאת Houbunsha בין ה-26 באפריל 2008 ל-27 בספטמבר 2010.
מ-9 ביולי 2018 ואילך מתפרסמת סדרת ספין-אוף בשם "K-On!
סדרת אנימה בת 13 פרקים בבימויו של נאוקו יאמאדה, אשר מבוססת על סדרת המאנגה, הופקה על ידי אולפני Kyoto Animation ושודרה במקור ברשת TBS ביפן במשך שתי עונות, בין ה-3 באפריל 2009 ל-28 בדצמבר 2010.
ב-3 בדצמבר 2011 יצא לאקרנים ביפן העיבוד הקולנועי המונפש של K-On!
אשר עלילתו מתמקדת בחבורת הבנות אשר נוסעות לטיול בלונדון לאחר סיום הלימודים בבית הספר התיכון.
K-On!" פותח על ידי חברת סגה עבור הקונסולה הניידת PlayStation Portable ויצא לשווקים ב-30 בספטמבר 2010. המשחק כולל 19 שירים מהעונה הראשונה של סדרת האנימה.
במשחק ניתן לבצע התאמה אישית ללבוש, סגנון השיער והאביזרים של כל אחת מהדמויות.
ב-21 ביוני 2012 יצאה לשווקים גרסה מחודשת של המשחק לקונסולה פלייסטיישן 3.
בנוסף לכך, במשחק התפקידים "Kirara Fantasia", אשר יצא לשווקים במהלך שנת 2018, מופיעות גם דמויות מהסדרה לצד דמויות מאנגה נוספות מסדרות אחרות שפורסמו לאורך השנים במגזין Manga Time Kirara.
KDE היא קהילת תוכנה חופשית בינלאומית המפתחת תוכנה חופשית וקוד פתוח.
כמרכז פיתוח מרכזי, היא מספקת כלים ומשאבים המאפשרים עבודה שיתופית על סוג זה של תכנה.
המוצרים המוכרים של קבוצת הפיתוח הם סביבת שולחן העבודה פלזמה, KDE Frameworks ומגוון יישומים חוצי פלטפורמות כגון Krita ו־digiKam היכולים לרוץ על מערכות דמויות יוניקס, הפצות לינוקס שונות, Microsoft Windows ואנדרואיד.
בהיותו אחד הפרויקטים המוכרים ביותר של KDE, סביבת שולחן העבודה Plasma היא ברירת המחדל בהפצות לינוקס רבות, כגון KDE neon ולינוקס KDE (ההפצות של KDE), קובונטו, openSUSE, Manjaro, Mageia ועוד.
את קהילת KDE ועבודתה ניתן למדוד בנתונים הבאים:
KDE היא אחת מקהילות התוכנה החופשית הגדולות ביותר.
מעל 2500 תורמים משתתפים בפיתוח תוכנות של KDE.
כ־20 מפתחים חדשים תורמים את הקוד הראשון שלהם בכל חודש.
תוכנות KDE מורכבת מ־6 מיליון שורות קוד (לא כולל Qt).
תוכנות KDE תורגמו ליותר מ־110 שפות.
תוכנות KDE זמינות ביותר מ־114 שרתי מראה רשמיים מסוג FTP וביותר מ־34 מדינות.
ישנן תוכנות חופשיות רבות שפותחו ומתוחזקות על ידי קהילת KDE.
הפרויקט, שנקרא בעבר בשם KDE או KDE SC, מורכב כיום משלושה חלקים:
פלזמה מבית KDE, פלטפורמת ממשק משתמש המורכבת מסביבות עבודה שונות, כגון שולחן עבודה פלזמה או פלזמה לניידים.
KDE Frameworks, אוסף של יותר מ־70 ספריות חופשיות לשימוש שנבנו על גבי Qt (שנקראו בעבר "kdelibs" או "KDE Platform").
פלזמה מספקת סביבה אחידה להפעלה וניהול של יישומים בפלטפורמות שונות כגון שולחנות עבודה, מחשבים ניידים, טאבלטים או טלפונים חכמים.
המותג פלזמה לסביבות העבודה הגרפיות הוצג מ־KDE SC 4.4 ואילך.
היו שתי גרסאות אחרות של סביבת העבודה מלבד שולחן העבודה פלזמה 4 במהלך הגרסה הרביעית, שנקראו Plasma Netbook ו־Plasma Active.
הגרסה הנוכחית, KDE Plasma 6, כוללת את סביבות העבודה הבאות:
שולחן העבודה פלזמה – לכל מחשב המופעל באמצעות עכבר או מקלדת כגון מחשבים שולחניים או מחשבים ניידים.
פלזמה לניידים – לטלפונים חכמים ולהתקנים בעלי מסך מגע.
KDE Frameworks (בעברית: תשתיות KDE) מורכב מיותר מ־70 ספריות קוד פתוח חופשיות שנבנו על גבי Qt.
פרויקט זה הוא הבסיס ל־KDE Plasma ולרוב יישומי KDE, אך ספריות ממנו יכולות להיכלל בכל פרויקט המעוניין בכך.
בסדרת KDE SC 4, KDE Platform כללה את הספריות והשירותים הדרושים להפעלת יישומי KDE.
כאשר פרויקט KDE עבר ל־Qt 5, KDE platform הומרה למערך מודולרי של מה שמכונה כעת KDE Frameworks.
ספריות הכלולות ב־KDE platform: Solid, Nepomuk, Phonon, וכל הספריות הכלולות חייבות להיות באחד מהרישיונות הבאים: רישיון LGPL, רישיון BSD, רישיון MIT או רישיון X11.
בעוד ש־KDE Frameworks נכתב בעיקר בשפת ++C, הוא כולל גם שילובים עם שפות תכנות אחרות.
שילובים אלה משתמשים בטכנולוגיות הבאות:
Smoke: ליצירת שילובים עם סי שארפ, Ruby ו־PHP.
SIP: ליצירת שילובים עם Python.
Kross: תסריטים (סקריפטים) מוטבעים עבור יישומי ++C, עם תמיכה בשפות Ruby, Python, JavaScript, QtScript, Falcon ו־Java.
בנוסף, שילובים יציבים זמינים עבור שפות התכנות הבאות:
C (עם זאת, ה־framework הנוכחי לשילוב עם #C ושפות NET.
אחרות הוצא משימוש והמחליף שלו עובד על מערכת Microsoft Windows בלבד).
Kirigami היא שלד תוכנה המאפשר למפתחים לכתוב יישומים שפועלים בצורה שווה על אנדרואיד, Plasma Mobile או כל מערכת אחרת לשולחן העבודה שפועלת על לינוקס, כגון GNOME, פלזמה או Xfce ללא כל התאמות קוד.
דוגמאות ליישומים הבנויים עם Kirigami הן Kaidan לשליחת הודעות או Discover – מרכז התוכנה של KDE.
KDE Applications הוא אוסף התוכנות למשתמש ש־KDE מפתחת.
האוסף מכיל מגוון תוכנות, כגון מציג המסמכים Okular, מנהל הקבצים Dolphin ועורך הווידאו Kdenlive, הן בנויות באמצעות KDE Frameworks ומשיקות גרסה כל 4 חודשים עם מספור גרסה שהרכבו שנה.חודש (למשל 18.12).
תוכנות שאינן חלק מהחבילה הרשמית של KDE Applications ניתן למצוא בסעיף "Extragear".
הם יוצאות לאור עם לוח זמנים משלהם ועם מספרי גרסאות משלהם.
ישנם יישומים עצמאיים רבים כמו KTorrent, Krita ו־Amarok המיועדים בעיקר להיות ניידים בין מערכות הפעלה ומתאימים לפריסה עצמאית בסביבות או שולחנות עבודה מסוימים.
מותגים מסוימים כוללים יישומים מרובים, כגון Calligra Office Suite או KDE Kontact.
KDE neon היא הפצת לינוקס המבוססת על גרסת LTS האחרונה של אובונטו.
היא נועדה לספק למשתמשים עדכונים מהירים לתוכנות Qt ו־KDE, תוך עדכון שאר רכיבי מערכת ההפעלה ממאגרי אובונטו בקצב הרגיל.
KDE טוענת כי Neon אינה "הפצת KDE", אלא ארכיון עדכני של חבילות KDE ו־Qt.
ישנן ארבע גרסאות לַהפצה, גרסת משתמש, גרסת בדיקה, גרסה לא יציבה וגרסת מפתחים.
KDE נוסדה בשנת 1996 על ידי מתיאס אטריך, תלמיד באוניברסיטת טיבינגן.
באותו זמן, הפריעו לו היבטים מסוימים בשולחן העבודה יוניקס.
בין הדברים שהפריעו לו היה שאף אחד היישומים לא נראה, הרגיש, או עבד כמו האחרים.
הוא חשב על יצירה של קבוצת של יישומים שאינה סתם אוסף של תוכנות, אלא סביבת שולחן העבודה שבה המשתמשים יכולים לצפות מהחלקים השונים להיראות, להרגיש, ולעבוד באופן עקבי.
הוא גם רצה להפוך את שולחן העבודה קל לשימוש; אחת התלונות שלו על יישומי שולחן העבודה שהיו אז הייתה שהם מסובכים מדי עבור משתמשי קצה.
ההודעה הראשונית של בקבוצת דיון באינטרנט עוררה עניין רב, ופרויקט KDE נולד.
השם KDE נועד לשמש כמשחק מילים לסביבת שולחן העבודה CDE הקיימת, הזמינה עבור מערכות יוניקס.
CDE הייתה סביבת משתמש מבוססת X11 שפותחה במשותף על ידי HP, IBM וחברת Sun באמצעות חברת X/Open , עם ממשק וכלים לפרודוקטיביות המבוססים על ערכת הכלים הגרפית של Motif.
זו הייתה אמורה להיות סביבת מחשב אינטואיטיבית וקלה לשימוש.
במקור, האות K הייתה אמורה להיות קיצור למילה "Kool", אבל הוחלט במהירות כי K לא צריכה לסמל שום דבר.
משום כך, ראשי התיבות KDE הם "K Desktop Environment" – שולחן העבודה K לפני שהוא שונה לחלוטין לטובת KDE = Community עקב מיתוג מחדש.
ב־24 בנובמבר 2009 הודיע צוות השיווק של KDE על מיתוג מחדש של רכיבי הפרויקט של KDE, מונעים על ידי המעבר מתפיסה של בניית סביבת שולחן עבודה לפרויקט רחב יותר סביב קהילת "אנשים שיוצרים תוכנה".
המיתוג מחדש התמקד בהפחתת הדגשת סביבת שולחן העבודה כ"סתם מוצר אחר", והדגשת הקהילה ושאר הטכנולוגיות המסופקות על ידי ארגון KDE.
מה שהיה ידוע בעבר בשם KDE 4 חולק לשלושה מוצרים: סביבת שולחן העבודה Plasma, יישומי KDE, ו־KDE Platform מקובצים כ"אוסף התוכנות KDE 4" (מקוצר "KDE SC 4").
נכון להיום, השם KDE כבר לא מייצג את K Desktop Environment, אלא את הקהילה שמפתחת את התוכנה.
גרסה תאריך מידע 14 באוקטובר 1996 הודיעה על פיתוח KDE1.0 12 ביולי 19982.0 23 באוקטובר 20003.0 3 באפריל 20024.0 11 בינואר 2008גרסאות שאחרי 4 15 ביולי 2014 נקרא לשעבר KDE / KDE SC וחולק ל־KDE Plasma, KDE Frameworks ויישומי KDE שיוצאים לאור בנפרד
בתחילה בחר מתיאס אטריך להשתמש בשלד תוכנה Qt של חברת Trolltech לפרויקט KDE.
מתכנתים אחרים פיתחו במהירות יישומי KDE/Qt, ועד תחילת 1997 פורסמו מספר יישומים.
ב־12 ביולי 1998 יצאה לאור הגרסה הראשונה של סביבת שולחן העבודה, שנקראה KDE 1.0.
KFC (קיי-אף-סי; בעבר ראשי תיבות שפירושן Kentucky Fried Chicken - עוף מטוגן נוסח קנטקי) היא רשת מסעדות מזון מהיר אמריקאית פופולרית המתמקדת בהגשת מנות בשר עוף מטוגן.
מטה הרשת שוכן בעיר לואיוויל שבקנטקי.
לה סניפים בכל רחבי העולם, כולל בישראל (בשנית מאז 2020).
הרשת הוקמה על ידי הרלנד סנדרס שנולד בשנת 1890 וגדל בחווה ליד לואיוויל, שבמדינת קנטקי.
כשהיה סנדרס בן חמש, אביו נפטר, מה שאילץ את אמו לעבוד במפעל שימורים.
והוא כבן הבכור, החל לטפל בשני אחיו הצעירים.
שהיה בן שבע, אמו לימדה אותו לבשל.
בשנת 1930, סנדרס רכש תחנת דלק של חברת "של" ליד נורת' קורבין, קנטקי, עיירה קטנה בקצה הרי האפלצ'ים.
שם הגיש לראשונה למטיילים את המתכונים שלמד כילד: עוף מטוגן ומנות אחרות.
לאחר ארבע שנים של הגשה משולחן יחיד, סנדרס רכש את תחנת הדלק הגדולה יותר בצד השני של הכביש והתרחב לשישה שולחנות.
ב־1936, לאחר שהעסק זכה לפופולריות, סנדרס קבל את תואר הכבוד על ידי המושל.
בשנת 1937 הוא הרחיב את המסעדה שלו ל-142 מקומות ישיבה והוסיף למתחם מוטל שרכש מעבר לרחוב, שקיבל את השם "סנדרס קורט וקפה".
סנדרס לא היה מרוצה מכך שנדרשים לו 35 דקות להכין את העוף במחבת ברזל, אך סירב לטגן את העוף בשמן עמוק, דבר שלדעתו מוריד מאיכות המוצר.
בשנת 1939 נכנסו לשוק סירי הלחץ המסחריים הראשונים, שתוכננו בעיקר לאידוי ירקות.
סנדרס קנה סיר לחץ והשתמש בו לטיגון עוף.
השיטה החדשה קיצרה את זמן הבישול כך שיהיה דומה לטיגון בשמן עמוק, תוך שמירה, לדעת סנדרס, על איכות העוף המטוגן במחבת.
ביולי 1940, סנדרס החל להשתמש במה שנודע כ"מתכון המקורי" שלו, המורכב מ-11 עשבי תיבול ותבלינים.
למרות שמעולם לא חשף בפומבי את המתכון, הוא אמר שהמרכיבים כללו מלח ופלפל ושהשאר "תבלינים שעומדים על המדף של כולם".
בשנת 1950 סנדרס החל להתלבש כ"קולונל של קנטקי", גידל זקן תיש, לבש מעיל שחור (מאוחר יותר עבר לחליפה לבנה) ועניבה, וכינה את עצמו "הקולונל", מארה שהפך מזוהה אתו ועם הרשת.
בשנת 1952, סנדרס העביר את המתכון שלו לחברו פיט הרמן מסולט לייק סיטי, יוטה, שהפעיל את אחת המסעדות הגדולות בעיר.
בשנת 1955 נסלל כביש מהיר חדש שעקף את נכסיו, הוא מכר את המסעדה והמוטל והחל לנסוע ברחבי ארצות הברית כדי להעניק זיכיון למתכון שלו לבעלי מסעדות.
מסעדות עצמאיות היו משלמות ארבעה (מאוחר יותר חמישה) סנט על כל עוף כדמי זיכיון בתמורה למתכון של סנדרס ולזכות להציג אותו בתפריטים שלהן ולהשתמש בשמו ובדמותו למטרות קידום מכירות.
דון אנדרסון, צייר שלטים שנשכר על ידי הרמן, טבע את השם "קנטקי מטוגן צ'יקן".
עבור הרמן, הוספת השם הייתה דרך לבדל את המסעדה שלו מהמתחרים.
הרמן גם הגה את הסיסמה "זה טוב ללקק את האצבעות", שבסופו של דבר הפך לסלוגן החברה.
הוא גם השיק את "ארוחת הדלי" בשנת 1957 (14 חתיכות עוף, חמש לחמניות וחצי ליטר רוטב בדלי קרטון).
והגשת הארוחה הייחודית שלהם בדלי נייר הפכה למאפיין איקוני של החברה.
בשנת 1963 היו לרשת כבר 600 מסעדות, מה שהפך את החברה לרשת המזון המהיר הגדולה ביותר בארצות הברית.
בשנת 1964 מכר סנדרס את הזיכיון על המותג תמורת שני מיליון דולר לקבוצת אנשי עסקים בראשות ג'ון י.
הם המשיכו להרחיב את הרשת במהירות וב-1971 מכרו אותה תמורת 285 מיליון דולר לתאגיד הובליין.
סנדרס המשיך להיות הדובר הרשמי של תאגיד "קנטקי פרייד צ'יקן" ומדי שנה נסע אלפי קילומטרים במסעי פרסום בין מסעדות שונות של הרשת.
סנדרס נפטר ב-1980. באותה עת לרשת היו כבר 6,000 סניפים ב-48 מדינות.
בשנת 1986 רכש תאגיד "פפסיקו" את הרשת תמורת 850 מיליון דולר.
בשנת 1987 נכנסה הרשת לראשונה לפעילות ב.
בשנת 1991 החליטה החברה לקצר את השם מ-Kentucky Fried Chicken ל-KFC במטרה להימנע מהקשר עם המילה "Fried" (מטוגן) שיוצרת אסוציאציה של אוכל לא-בריא.
בשנת 1997 עברה הרשת לבעלות התאגיד "יאם!
Brands), שהתפצל מ"פפסיקו" והפך לחברה עצמאית יחד עם הרשתות "טאקו בל" ו"פיצה האט" שגם היו בבעלותה.
בפברואר 2025 הודיעה KFC כי המטה התאגידי שלה צפוי לעזוב את קנטקי ולעבור למדינת טקסס.
המושל של מדינת קנטקי אנדי בשיר, אמר כי הוא מאוכזב מההחלטה והביע תקווה שהחברה תשקול מחדש את העברת עובדיה מחוץ לקנטקי.
"המתכון הסודי" של הקולונל, הכולל 11 עשבי תיבול, נחשב אחד מהסודות השמורים ביותר בשוק.
KFC מוכרת גם סלטים, עוף צלוי, תפוחי אדמה המוגשים בדרכים שונות (מטוגן או מחית), ביסקוויטים וכריכים.
הרשת נכנסה לראשונה לישראל ב-1978, באמצעות זכיין עולה חדש מארצות הברית, ופתחה סניף בשכונת נווה אמירים בהרצליה.
בסוף 1980 פתחה סניף שני בלונדון מיניסטורס בתל אביב.
בתחילת 1981 הפעילות בישראל נקלעה לקשיים כספיים והחליפה זכיין, אך נסגרה זמן קצר אחר כך.
הרשת חזרה לישראל, עם זיכיון שקיבל קונצרן כלל.
וב-24 באוקטובר 1993 פתחה סניף בקניון הזהב בראשון לציון.
סניף שני נפתח בסוף אותה שנה בתחנה המרכזית החדשה בתל אביב.
ב-1996 מכר קונצרן כלל את הזיכיון, יחד עם זיכיון פיצה האט, לאיש העסקים שלמה דהוקי.
ב-1997 נפתח סניף דגל של הרשת ברחוב המלך ג'ורג' בירושלים, שהשתרע על שטח של 300 מ"ר.
באותה שנה החל לפעול זכיין של הרשת ב, שפתח סניפים ברצועת עזה ובית לחם.
ב-1998 פתחה הרשת סניף בקניון חיפה.
באוגוסט 2000 רכשה חברת דור אנרגיה 20% ממניות הזיכיון.
ובמרץ 2002 את מלוא הבעלות, אך ארבעה מתוך ששת סניפיה באותה עת נסגרו.
באוגוסט 2003, נקנה 80% מהבעלות על הזיכיון של הרשת על ידי איש העסקים אודי שמאי והיא הושקה מחדש, ובשיאה מנתה תשעה סניפים.
שמאי בחר להשתמש ב"מתכוון המקורי" של הרשת שאינו כשר (מאחר שיש אבקות החלב בציפוי העוף), אך בשנת 2009 הפכה הרשת לכשרה, ובהמשך החלה לשקוע.
הסניף האחרון של הרשת, בקניון איילון שברמת גן, נסגר ביוני 2012 ובזאת הופסקה פעילות הרשת בישראל.
בשנת 2019 פורסם כי החברה החלה לגייס כוח אדם כדי להקים מטה בישראל ולחזור לפעילות במדינה בפעם הרביעית.
ב-3 בפברואר 2020 נפתח, לראשונה מאז הפסקת פעילות הרשת ב-2012, סניף חדש בנצרת.
בהמשך נפתחו סניפים בדלית אל-כרמל, בירכא, בבאקה אל-גרבייה, באשדוד, ברמלה ובבאר שבע.
במהלך 2022 נפתחו סניפים בחיפה, בקריית ביאליק, בפתח תקווה ובמתחם G ראשון לציון..
במהלך 2023 נפתח סניף במתחם בילו סנטר בקריית עקרון, במתחם G בכפר סבא וסניף ראשון בתל אביב.
בתחילת 2025 הפעילה הרשת 20 סניפים באמצעות שני זכיינים, אך במרץ 2025 הודיעה אחת הזכייניות - חברת מיפקו, על סגירת כל שמונה הסניפים שהפעילה.
עוד קודם היא כבר סגרה את הסניפים שבאום אל-פחם ובדלית אל-כרמל.
KGB Archiver היא תוכנה חופשית המיועדת לדחיסת נתונים.
לתוכנה יחס דחיסה גבוה, אך יש לה דרישות חומרה גבוהות ובהן זיכרון מינימלי של 256MB ומעבד בעל מהירות שעון של 1.5Ghz לפחות.
בנוסף, התוכנה מצפינה את הקובץ הדחוס בשימוש בהצפנת AES עם מפתח בן 256 ביט.
רכבת קאולון קנטון (九廣鐵路 פיניין Jiú-Guáng Tiělù) או בשמה האנגלי (KCR (the Kowloon Canton Railways, הייתה רשת רכבות ורכבות קלות בהונג קונג, שמתפעלת כיום רק קווי רכבת אל תוך סין.
החלק הראשון של הרשת נפתח בשנת 1910, ונסעו בו רכבות קטר.
והתפתח עד לכדי 4 קווים, 32 תחנות רכבת, ו-68 תחנות רכבת קלה - בהונג קונג.
זאת מלבד עוד שלושה קווים המחברים בין הונג קונג לערים אחרות בסין העממית.
"חברת רכבות קאולון קנטון" אשר מנוהלת בלעדית בידי ממשל הונג קונג, הייתה האחראית על הפעלת הקווים הנ"ל.